Rubiku kuubik

Rubiku kuubik ehk 3×3 kuubik on mänguasi, mille leiutas 1974. aastal ungari arhitektuuriõppejõud, skulptor ja leiutaja Ernő Rubik.

Kuubik on väiksematest omavahel seotud tükkidest koosnev kuup, mille välistahkude tükid näivad välisel vaatlusel kuupidena ja algasendis on kuubiku iga tahk märgitud eri värviga. Kuubi külgi saab keerata, mille tulemusena saavutab kuubik segatud seisu. Kuubiku lahendamine seisneb algseisu taastamises, kus igal tahul on vaid ühte värvi tükid.

Kuubiku kiiruse peale lahendamises (speedcubing) korraldatakse võistlusi ja registreeritakse rekordeid. Kiireima üksiklahenduse maailmarekordi tegija on hiinlane Xuanyi Geng ajaga 3,05 sekundit (2025) ja Eesti rekord on Kaur Tuule nimel ajaga 5,01 sekundit (2024).

 Ajalugu 
pisi|vasakul|Rubiku kuubiku lahendamine 1982. aasta ekspeditsioonil mäetipule Tartu Ülikool 350
1980. aastal hakkas ettevõte Ideal Toy Company kuubikut litsentsi alusel tootma ja juba samal aastal valiti see Saksamaal aasta mänguks.Encyclopedia of Play in Today's Society. Lk 612 2009. aasta alguse seisuga oli maailmas müüdud 350 miljonit kuubikutWilliam Lee Adams: "The Rubik's Cube: A Puzzling Success" Time, 28. jaanuar 2009, mis teeb sellest kogu maailma müüduima mõttemängu. Usutakse, et see on üleüldse maailma müüduim mänguasiRay Marshall: "Squaring up to the Rubik challenge" icNewcastle, 27. juuli 2005.

1970. aasta märtsis leiutas Larry Nichols 2×2×2 kuubiku ja patenteeris selle nimetuse "Rühmades pööratavate tükkidega mõistatus" all 11. aprillil 1972, 2 aastat varem kui Rubik oma kuubiku leiutas.Pattern forming puzzle and method with pieces rotatable in groups Nicholsi kuubikut hoidsid koos magnetid, mistõttu seda oli lihtne koost lahti võtta. Nichols müüs patendi oma tööandjale Moleculon Research Corp, mis kaebas Ideal Toysi kohtusse. 1984. aastal kaotas Ideal Toys kohtuvaidluse, kuid kaebas otsuse edasi. 1986. aastal otsustas apellatsioonikohus, et 2×2×2 kuubiku leiutaja on Nichols, kuid tal pole õigust 3×3×3 kuubikule.Moleculon Research Corporation v. CBS, Inc.

Esimesed meistrivõistlused kuubiku kokkupanekus korraldas Guinnessi rekordite raamat Münchenis 13. märtsil 1981. Võitja aeg oli 38 sekundit.Rubik’s Cube Competitions Ruwix Maailmameistrivõistlused peeti 5. juunil 1982. aastal Budapestis ja seal oli võitja aeg 22,95 sekundit.World Rubik's Cube Championship 1982

pisi|Eesti kuubikulahendajad võistlusel Tallinn Open 2015
1980. aastate algul oli Rubiku kuubik suur müügihitt ja see pälvis laialdast tähelepanu. Näiteks toodeti USAs 1983. aastal selle kohta isegi animafilmiseeria "Rubik, the Amazing Cube".Rubik, the Amazing Cube IMDb Kuubikumaania hakkas tasapisi tagasi tõmbuma pärast 1983. aastat ning kahekümne aasta vältel alates Budapesti võistlusest ei toimunud enam ühtegi suuremat Rubiku kuubiku lahendamise võistlust.Rebecca Sheir: "The Rise, Fall And Rise Of The Rubik's Cube" wbur.org, 14. juuli 2017

Seoses Interneti levikuga lihtsustus Rubiku kuubiku lahendamise valemite laialdasem levimineIan Scheffler: "Beyond the Rubik's Cube: inside the competitive world of speedcubing" The Guardian, 2. mai 2014 ja hakkasid tekkima asjast huvitatute erialafoorumid, nagu 2000. aastal loodud lehekülg speedcubing.com. 1990. aastate lõpul hakkas levima ka Fridrichi meetod ehk CFOP.

Kuubikud muutusid järjest paremaks. Uuemate kiirlahendamiseks mõeldud kuubikute puhul võis rääkida ainult välise kuju säilimisest, sest sisemised mehhanismid olid täielikult ringi tehtud. Samuti levisid uued kokkupanemisõpetused. See kõik tõi kaasa uue kuubikulahendajate põlvkonna pealekasvu.

pisi|vasakul|Kuubikulahendajad võistlusel Tartu Open 2023
2002. aastal toimunud Dutch Open, oli esimene paljudest võistlustest ning 2001. aastal jõuti maailmameistrivõistluste taaskorraldamiseni, mis peeti Torontos. See viis peatselt ka Maailma Kuubikuassotsiatsiooni asutamiseni. Järgnevalt on maailmameistrivõistlusi peetud veel Floridas (2005), Budapestis (2007), Düsseldorfis (2009), Bangkokis (2011), Las Vegases (2013), São Paulos (2015), Pariisis (2017) ja Melbourne'is (2019). 2021. aasta MM Hollandis tühistati koroonapandeemia tõttu ning järgmised maailmameistrivõistlused toimusid Soulis 2023. aastalWCA World Championship 2021 Cancellation worldcubeassociation.org, 6. august 2021.

Esimene ametlik võistlus Eestis toimus 2009. aastal.Estonian Open 2009 World Cube Association Eestlaste abil jõudsid võistlused ka Lätti (2012)Latvian Open 2012 World Cube Association ja Leetu (2013).Lithuanian Open 2013 World Cube Association

 Notatsioonid 
pisi|3×3 kuubiku lahendamine
Nii lahendamise algoritmide kui ka segamise valemite ülesmärkimiseks, kasutatakse ametlikku liigutuste ülesmärkimise korda. Kasutusel on välise ploki pöörde meetrika (inglise keeles Outer Block Turn Metric), mis määratleb selle, mida loetakse üheks liigutuseks.Andreas Pung. Rubiku kuubiku lahendamismeetodite võrdlus ja nende algoritmide analüüs 2015

Põhiliigutused (milline kiht liigub):
 F (Front face): lahendaja poole vaatav külg
 B (Back face): kõige tagumine külg lahendaja suhtes
 U (Up face): ülemine külg
 D (Down face): alumine külg
 L (Left face): vasakpoolne külg
 R (Right face): parempoolne külg

Rotatsioonid (seejuures ei loeta terve kuubiku pööramist liigutuste alla):
 x: pööra tervet kuubikut x-teljel (R)
 y: pööra tervet kuubikut y-teljel (U)
 z: pööra tervet kuubikut z-teljel (F)

Ülakoma ( ′ ) kasutamine tähe järel märgib, et kihti liigutatakse vastupäeva. Muidu tehakse liigutus päripäeva.

Keskmise kihi liigutamisel koos äärmisega märgitakse juurde w-täht (tuleneb sõnast wide). Näiteks Uw tähendab, et liigutakse kahte ülemist kihti. Suuremate kuubikute puhul võidakse sinna ette märkida ka number (ehk mitut kihti liigutatakse) – selle puudumisel eeldatakse, et korraga liigutatakse kahte kihti.

Kui tähe järel on number 2 või 2, siis märgib see 180-kraadist pööret 90-kraadise asemel.

 Rekordid 
pisi|Anssi Vanhala püstitamas uut maailmarekordit (36,72 sekundit) Rubiku kuubiku jalgadega lahendamises. Jalgadega lahendamine oli ametlik võistlusala kuni 2019. aasta lõpuniRemoving official status for 3x3x3 with Feet WCA, 4. detsember 2019
Seoses Maailma Kuubikuassotsiatsiooni (WCA) loomisega, mis peab arvestust ka rekordite üle, on paika pandud ala täpsed reeglid ning seetõttu võib Rubiku kuubiku lahendamist nimetada reguleeritud võistlusspordiks.

Alates 2020. aasta algusest on WCA tunnustatud ametlikud võistlusalad 3×3 kuubiku lahendamine, 3×3 kuubiku lahendamine ühe käega, 3×3 kuubiku lahendamine kinnisilmi, mitme kuubiku kinnisilmi lahendamine ja 3×3 kuubiku lahendamine vähimate käikudega.

Kehtiva maailmarekordi 3,90 püstitas hiinlane Yiheng Wang aastal 2025. Hiinlase Xuanyi Gengi käes on kiireima üksiku katse rekord (3,05 sekundit) 2025. aastast.Records WCA (vaadatud 20. detsembril 2023) Varasemaid rekordiomanikke Max Parki ja Feliks Zemdegsit on pikka aega peetud laialdaselt maailma parimateks kuubikulahendajateksEmma Kemp: "‘The popularity has just completely exploded’: Rubik’s Cube’s second coming" The Guardian, 10. detsember 2021"How Rubik’s Cubes helped Max Park with his autism and become a record breaker" guinnessworldrecords.com, 1. aprill 2019 ning nende nimel on arvukalt seonduvaid rekordeid ja teisi tipptulemusi.Feliks Zemdegs WCAMax Park WCA

Keskmise aja Eesti rekordit, mis on 6,22 sekundit, hoiab alates võistlusest Estonian Championship 2024 Kaur Tuule. Tema käes on ka kiireima üksiku katse rekord (5,01 sekundit).Eesti rekordid WCA (vaadatud 9. novembril 2025) Enne seda olid aastail 2017–2019 rekordiomanikeks vaheldumisi Alfred Saidlo ja Erik Kippus.3x3x3 Cube record history in Estonia WCA Varem hoidis Eesti rekordit aga Anti Ingel, kes oli ühtlasi viiel korral Eesti esindajaks maailmameistrivõistlustel.Anti Ingel WCA

Alates 2003. aastast korraldatakse võistlustel 5 katset, millest arvestatakse maha parim ja viletsaim ning järelejäänud kolmest saadud ajast võetakse keskmine.World Rubik's Games Championship 2003 WCA Maailmarekordeid registreeritakse ka kõige kiirema üksiku tulemuse arvestuses.

 Maailmarekordid ja Eesti rekordid: keskmine tulemusVõistlusalaMaailmarekordRekordiomanikVõistlusEesti rekordRekordiomanikVõistlusRubiku kuubik3,90Yiheng Wang (王艺衡)Taizhou Open 20256,22Kaur TuuleEstonian Championship 20243×3 kuubik ühe käega7,72Luke GarrettChicagoland Newcomers 202511,85Kaur TuuleWCA European Championship 20243×3 kuubik kinnisilmi14,05Tommy CherryWCA European Championship 202442,73Andrei SolntsevTallinn Open 2019Vähimate liigutustega19,67Radomił Baran5BLD Masters Opole 202530,0030,00Remo PihelRemo PihelMentallinn 2024Kārķi Open 2025 Maailmarekordid ja Eesti rekordid: parim tulemusVõistlusalaMaailmarekordRekordiomanikVõistlusEesti rekordRekordiomanikVõistlusRubiku kuubik3,05Xuanyi Geng (耿暄一)Shenyang Spring 20255,01Kaur TuuleWCA European Championship 20243×3 kuubik ühe käega5,66Dhruva Sai MeruvaSwiss Nationals 20249,64Kaur TuuleEhte Cube Days 20233×3 kuubik kinnisilmi12,00Tommy CherryTriton Tricubealon 202434,00Andrei SolntsevTallinn Open 2019Mitu kuubikut kinnisilmi(Multiple Blindfolded)63/6558:23Graham SigginsPlease Be Quiet Reno 20259/1047:03Artur UdatsnoiKārķi Open 2025Vähimate liigutustega16161616Sebastiano TrontoAedan BryantLevi GibsonJacob Sherwen BrownFMC 2019Ashfield Summer Challenge 2024Ashfield Summer Challenge 2024Rubik's UK Championship FMC 202425Kaur TuuleFMC 2019Allikad: WCA: Records ja WCA: Records – Estonia (seisuga 9. november 2025)

 Pilte 

 Vaata ka 
 Kiirkuubimine

 Viited 

 Välislingid 

 Kuidas Rubiku kuubikut kokku keerata
 Eesti rekordid
 "Rubiku kuubiku saab alati lahendada 20 liigutusega" Postimees, 16. august 2010
 Elina Randoja: "Keskeas Rubiku kuubik vallutab uut põlvkonda" Tartu Postimees, 12. detsember 2011
 "Noored Rubiku kuubiku lahendajad on Eesti maailma paremikku tõstnud" ERR menu, 15. oktoober 2023

Kategooria:Mängud